**Erfaringsrapport – nytår 2016/2017**

**Oversigt**

1. Tips til næste festgruppe fra vores periode
2. Generel guide: Hvordan laver man nytårsfest på Gahk?
3. Særligt for nytårsfesten 2016-2017
4. Bilag: Den Russiske Nationalsang
5. Bilag: Nabovarselsseddel

**Tips til næste festgruppe fra vores periode (Oktober 2016-Marts 2017)**

* Til de store fester, Mathilden og Nytårsfesten, er der brug for mere manpower. Selv med god forberedelse er der brug for mange hænder på dagen til at forberede middag og fest for lidt under 100 mennesker. Derfor kan næste festgruppe overveje at indføre tre tjanser ifbm. festen i stedet for de nuværende to – dvs. 1 tjans til oppynting, borddækning og klargøring + 1 tjans til barvagt eller DJ-vagt + 1 tjans til oprydning. Der er et behov for, at de gode gahk’ere hjælper lidt mere til – i hvert fald til de store fester :-) Der skal også gøres opmærksom på, at dette behov eksisterer – for folk ved det ikke nødvendigvis!
* Det er vigtigt med god forberedelse, da der er mange tråde, der skal holdes styr på. Få derfor ordnet så meget som muligt så tidligt som muligt, før den store dag indtræder.
* Hvis I er interessede, så er det muligt at kontakte Den Amerikanske Ambassade, hvis man synes, det kunne være sjovt også at besøge dem på nytårsaften. Sheila har tidligere været i kontakt med Philip Holten på [HoltenP@state.gov](mailto:HoltenP@state.gov).

**Generel guide: Hvordan laver man nytårsfest på Gahk?**

Da nytårsfesten er der fest, der skal holdes på Gahk hvert eneste år, har vi forsøgt at lave en generel guide til, hvad man skal huske at gøre ifbm. festen. Opdatér meget gerne, så den næste festgruppe også kan få glæde af den, og så vi ikke behøver at opfinde den dybe tallerken hvert eneste år. :-)

**To-do nogle uger før festen**

* Lave fysiske invitationer til gahkere og put dem i deres postkasser. Husk tilmeldingsfrist. Hæng tilmeldingsliste op ved batik. Husk kolonne til madpræferencer (vegetarer m/u fisk, laktoseintolerance, glutenintolerance etc.). Vi besluttede os for, at man max måtte have 6 gæster med per person, og det passede fint.
* Facebook events - lav 1 privat til middagen og 1 til festen for alle. Få folk til at invitere alle deres venner. Lav gerne små teasere på eventet, så folk løbende får opdateringer.
* Få nogle GAHKere til at melde sig til som tjenere. Vi aflønnede med 100kr i timen, gratis mad og ingen andre tjanser på dagen eller dagen efter. Vi havde 3 tjenere, men det var klart for lidt. Vi ville anbefale mindst 4. De arbejdede fra cirka 16.30 til 23.30
* Lav budgetoverslag
* Køb pynt. Husk duge, bordkort, servietter. Evt. nytårshatte, knallerter, etc.
* Køb drinks, øl, vin, velkomstdrinks. Beslut jer for priserne
* Køb kransekage + evt. tandstikke til at pindemad-ificere kransekagen.
* Lave tjanselister med 3 forskellige typer opgaver: oppyntning/klargøring + barvagt/DJ-vagt + rengøring.
* Hæng tjanselister op og få folk til at melde sig på 3(!) forskellige. Vigtigt!!!
* Bekræft aftalen med Den Russiske Ambassade på embrusdenmark@gmail.com. Vi plejer at være der 22/22.30-tiden.
* Sige til fotogruppen, at de står for at tage billeder og lægge dem op på hjernen og evt. Facebook bagefter.
* Skaf et live band, hvis man vil have det.
* Skaf en/flere til at holde tale + evt. til at lave flere indslag. Vi vurderer, at der er masser af plads i programmet til indslag, så gerne mindst 3!
* Beslut hvem der skal være toastmaster (typisk en/to fra festgruppen)
* Printe russernes nationalsang til alle (Pasta med Sprut - se bilag). Link til youtube:
* <https://www.youtube.com/watch?v=gDzz613lXdk>
* Hvis I er seje: Lær hvordan man siger ”tak”, ”skål” og ”godt nytår” på russisk og sig det videre til gæsterne :-)

**To do når tilmeldingsfristen er nået**

* Bestil mad. Beslut jer for, om I vil have buffet, eller om tjenerne skal anrette hver tallerken. Vær opmærksom på, at sidstnævnte er meget tidskrævende!
* Lav bordplan. Husk at folk skal sidde sammen med deres gæster. Husk at notere, hvor dem med særlige madhensyn sidder, så tjenerne ved det.
* Hæng nabovarselsseddel op
* Mind folk om tjanselisterne. Mind folk om, at det kræver meget at holde gigantisk fest, så vi skal alle hjælpe til :-)

**To do et par dage før / på dagen**

* Lav masser af isterninger senest dagen før
* Find en til at være IT-anvarlig dvs. stå for at Dronningens Nytårstale er klar
* Evt. lave mad til vegetarer, hvis det ikke bliver bestilt udefra
* Hav byttepenge klar til baren
* Husk gahkere på, at det er en god idé at låse deres døre
* Husk gahkere på at fjerne deres ting fra spisesal, festsal
* Oprydning i festsalen og spisesalen
* Opstilling af borde
* Al oppyntning inkl. borddækning
* Printe prislister og mobile pay-kort til baren
* Skær citroner og limes til baren på forhånd.
* Opsætning af DJ-pult, inkl. lyd og lys
* Live-bandet laver lydprøve
* Instruere tjenere inkl. hvor dem med særlige madhensyn sidder
* Efter tjenerne er færdige, så husk at låse køkkenet af
* Fjerne fotovæggen + magnettavlen med vores ansigter på + rengøringslister ved varme trappe + køkkenkrydslister. Alt er ragnarok, så læg det et sikkert sted  :)
* Under festen: husk at løbende tømme pengekassen i baren!
* Ved russerne: husk at sige ordentligt godt nytår til dem + tak for at vi må komme

**To do dagen efter**

* Køb pizza. Vi købte en masse forskellige for 1000kr. Husk vegetariske versioner.
* Tjek at folk får taget deres rengøringer
* Brug evt. vandstøvsugeren til at gøre gulvene rene
* Gør ALT rent :-)

**Særligt for nytårsfesten 2016-2017**

**Tema**

Stik imod traditionen valgte vi et tema for nytårsfesten, nemlig hajtema :) Folket var umiddelbart glade for at temaet og/eller ligeglade - Vi vil vurdere at man ville kunne vælge et tema til næste år.

**Pynt**

Budget: 2000kr. Brugte cirka 1700kr

Vi købte masser af pynt, der passede til hajtemaet bla en helium RC haj - som godt nok blev dræbt, men den var en vinder i de timer, hvor den levede.

Vi købte

Bordkort

Duge

Foliegardiner

Fiskeguirlander

Flag

Party poppers, stjernekastere, nytårshatte til alle (nytårshatte 4,5,-/pers)

Flyvende haj + helium + batterier

**Betaling og pris**

Vi valgte en alumnepris på 275kr og en gæstepris på 300kr.

Betalingen for alumner foregår over alumneregningen. De skal selv stå for at få penge fra deres gæster.

**Mad og tjenere**

Vi var 95 spisende gæster inkl. 3 tjenere og 7 gæster, der fik lov til at spise med, men sidde for dem selv på et værelse

Vi bestilte fra Smageriet. For lidt mad, det skyldes måske at vi valgte en buffetmodel, hvor der ikke var mad nok til det sidste bord. Der ville måske være nok til alle, hvis det havde været portionsanrettet, men det havde vi ikke manpower til - kun forretten blev portionsanrettet og serveret.

Vegetarer og veganere, laktoseintolerante, glutenintolerante - Vi bestilte ikke mad til dem, men lavede det i stedet for til en tjans. En alumne producerede en henrivende risotto.

Husk at tydeliggøre for tjenerne, hvor allergikerne/vegetarer sidder henne

**Anretning / buffet.**

Sørg for at afklare med cateringvirksomheden, om i anretter eller stiller op til buffet. Det har en betydning for hvor meget mad i skal have. Man skal typisk bruge mindre mad, hvis man anretter selv, men tilgengæld flere tjenere. Vi havde 3, som skulle anrette en ret. De var ret pressede så, i skal overveje om 5 tjenerere ville være nok, hvis alt skal portionsanrettes.

**Drikkevarer og bar**

Drinks - vi købte 60 flasker gin, der blev solgt 38

Vodka - Vi købte 30 flasker, der blev solgt 11

Kahlua - Vi købte 10 flasker, der var 2 tilbage

Mørk Rom - Vi købte 20 flasker, der blev solgt 19 (sidste flaske blev væk.

Shots Vi købte 18 flasker, der var 2 tilbage

Herudover var der vin og øl.

**Print**

Drinkskort, Barpriser og mobile pay-skilte.

Vi havde en lille note på MobPay skilet om at bartenderen absolut **skulle** swipe betalingen igennem - for at undgå svind.

PR-gruppen donerede en masse Gahk-tatoveringer, som man kunne få med når man købte et drinkskort

**Baren**

Vi placerede baren i hjørnet op til køkkenet i spisesalen og lukkede rullegardinet. Det gav plads til et lille lounge-område i den anden ende af spisesalen.

Aflåser man køkkenet totalt kan baren bruge disken til at blande drinks på. Vi brugte det ikke da vi gerne ville undgå at folk overhovedet opdagede, at der var et køkken.

Drinkskort til 100,- og drinks og øl til 25,- stykket fungerede fint - nemt at regne med.

Vi har masser af drinksglas inde i ølkælderen, så man behøver ikke at købe flere (Det behøver vi ikke til de næste mange fester - tjek lageret øverst i festgruppens skab øverst, helt inde)

Vi tømte baren for cash 4-5 gange i løbet af aftenen, mest for at få de store sedler ud. VI opbevarede dem på Tina og Annes kontor, det fungerede godt - og vi kan med rimelig stor sikkerhed sige, at vi ikke kommer til at finde penge alle mulige steder i løbet af året.

Vi valgte at låse “hoveddøren” til køkkenet efter tjenerne var færdige - der var således stadig adgang gennem skralderummet, når der skulle hentes is osv. Det skal tilføjes, at vi ikke oplevede nogen der pissede i hjørnet på køkkengulvet.

**Drinksglas og shotsglas**

Tjek beholdningen i festgruppens skab i ølkælderen, Vi havde evigt drinksglas på lageret, men kun 1000 shotglas, Det viste sig at være cirka nok, med diskret genbrug af glas. Vi ville anbefale at have en kasse mere.

**Tjanser**

Alle skal skrive sig på, også dem der ikke kommer til middagen. Vi lavede to tjanselister. Der er behov for tre!

Rengøringsområder: spisesalen, festsalen, køkkenet, hallen, gården, salene, læsesalen nederste stykke af varme og kolde trappe. Der bliver EKSTREMT beskidt til nytår, og det tager lang tid at få gjort rent, så det er vigtigt, at folk skriver sig på!

Om natten i peak hours er en god ide at have flere bartendere i tidsrummet 02-03!!

Vi havde begrænsning på hvor mange der kunne være på hver tjans, fx 4 til rengøring af spisesalen, Antallet af tjanser gik ikke op med antallet af deltagere. Så vi havde tjanser der var helt fyldte, mens andre var meget tomme. Vores system var altså ikke specielt klogt, så der er behov for en nytænkning af det!

Klokken 15 dagen efter gik to fra festgruppen rundt og bankede på alle værelser, det viste sig at nogle alumner ikke var kommet ned til rengøring endnu. Sørg for at aftale, hvad jeres holdning til alumner, som ikke mener at de er i stand til at hjælpe er.  - Ex *Man kan minde dem om at det er taberagtigt, eller overveje om deres tjans skal i en udbud.*

Musik og lyd

* Vi havde et mega awesome hus-live band bestående af Ola, Kristoffer, Ravnskjær og Sindballe. De var tip top fede!
* Sørg for at der er lys på bandet
* Sørg for at drikke trommeslageren ned inden de skal på.

**Taler og underholdning**

Det er tradition at få en af de gamle alumner til at holde en nytårstale. Folmer holdt en mega fin tale, både om storpolitik og Gahk-anekdoter i 2016 + håb for 2017.

Man kunne godt vælge at få flere indslag, fx en quiz eller andet. Det var der plads i programmet til, at man kunne gøre.

Få en til at stå for at stå for det tekniske ift. Dronningens Nytårstale, fangede Boris til opgaven og han klarede det rigtig rigtig godt.

**Tidsplan**

Vi opererede med denne her tidsplan, som pga. travlhed for tjenerne skred med cirka en halv time. Herudover øvede vi den russiske nationalsang igennem 2 gange under middagen.

Tidsplan

* 18.00                    Dronningens nytårstale + velkomstdrinks i festsalen
* 18.30                    Forretten serveres
* 19.30                    Hovedretten serveres
* 19.45                    Folmers tale
* 21.00                    Desserten serveres
* 21.45                    Bordene ryddes
* 22.00                   Besøg ved russerne
* 23.00-23.45         DJ’s
* 23.30                    Kransekage
* 00.00                    Nytår!!!
* 00.15-1.00           Band

1. Abefest og DJ’s

**Den Russiske Nationalsang: ”Pasta med Sprut” (1939)**

1)  
Zar Johs sværgede: Skide med det spor. Det skal varmes.

Han ved, han er heldig med det. Heja, hårdt.

Madrasser? Ja, torsdag, det var en af vore.

En hel del har mus i. "Sej elskling", sagde Johs.

(Omkvæd)  
Åh, Za-a-a-a-ar Nissefar!

Så Kasper, råb nu ja!

Guds penge ruller. Major klipper får!

Ah! Fire æg, din nar!

Vi har bare nul, nåja!

Pasta med sprut. Gammel is-pakke i lort!

2)  
Skønt Josefs tiara var sjov, tjente han på den.

Lige herhenne ligger hans fod. Tag så lim.

Han napper, jeg nev, og hos Ford kom der roning.

Han tror, vi har båret hende i lang frakke derind.

(Omkvæd)  
Rasta-a-a-a, lækkert, smart!

Fars ven slår nok otte af jer!

Guds penge holder, når jord slipper op!

Ah! Fire lag i år!

I har bare lår, kajak!

Pasta med sprut. Narko. Ni spark i lort!

3)  
Jeg ved, den er svær. Det blev klægt pap på Lis, far.

En hel fed del mursten, et par snese tager vi.

De blå står på storken. I svangen har jeg ti snit.

Ved Gud, Jens fik ret! Men så hjælp mig da fri!

(Omkvæd)  
Stop så-å-å-å, Jesusbarn!

Snart skal Spar åbne, ja!

Grus, mænd der ruler, major slipper får!

Ah! Vi er væk i år!

Vi var bare druknet, ja!

Pasta med sprut! Nå, kunne vi sparke en røv?!

INFORMATION OM FEST PÅ G.A. HAGEMANNS KOLLEGIUM:

Kære naboer

Vi holder vores årlige gallafest ‘Mathilden’

**lørdag d. 05/11**.

Vi er meget opmærksomme på at holde lydniveauet i gården på et minimum, derfor giver vi gæsterne besked på at trække luft ud mod gaden.

Der vil være skilte på alle kollegiets døre og vinduer, som minder gæsterne om, at de ikke skal benytte gården. Vi håber derfor ikke, festen vil være til gene for jer.

I skal være velkomne til at kontakte os tel. **20740885** (Troels Sindballe, medl. af festgruppen),

hvis I har spørgsmål eller oplever gener.

Mvh

Festgruppen på G.A. Hagemanns Kollegium

Ophængt d. 28/10-16.