**Erfaringsrapport for Legatgruppen Marts 2018**

**Gamle nye tiltag, der er gode at vide**

**Google Drive mappe**

Der er en Google Drive konto til organisering af legatarbejdet. Erfaringen fra tidligere legatgrupper var, at GAHKhjernen var bøvlet at bruge og ustabil. Sidste gruppe organiserede mapper og filer med god struktur, som der i denne periode er blevet optimeret lidt mere, så legat Google Drive og legatansøgnings databasen kan være til hjælp for de næste grupper.

**Videreførelse af legatdatabasen fra forrige embedsperiode**

Der er blevet arbejdet på at få mere orden på onlinedokumenterne for legatarbejde. Konkret er tidligere projekter blevet sorteret, der er skabt en klar mappestruktur, og der er forsøgt skabt en orden, som vil gøre det nemmere for fremtidige legatgrupper at både skrive legater samt få overblik over, hvilke fonde, der tidligere er blevet søgt.

**Tjekliste til legatansøgning**

Der er blevet udarbejdet en tjekliste til legatansøgning. Tjeklisten har til formål at 1) overskueliggøre og strømline trin som legatarbejdet består af, så det bliver nemmere at gå til værks og 2) sikre, at arbejdet bliver dokumenteret bl.a. i legatdatabasen, så fremtidige legatgrupper kan se hvilke fonde, der er blevet søgt og bruge ansøgningerne som skabeloner for lignende ansøgninger.

**Erfaringer**

**Gode erfaringer**

Denne periode havde Legatgruppen et møde med efor for Egmont kollegiet, Hans Peter Jensen, hvor en masse blev lært.

* Når der ansøges om større legater, anbefales det er der ansøges i blokke, så legatet der ansøges om opdeles i mindre stykker, og der kun bedes om en af blokkene af gangen, men opfordres til at hele legatet gives. For hvis en blok på denne måde bliver givet er det nemmere at videreføre legatet til en anden fond, eller at søge samme igen fond på et senere tidspunkt.
* Personlig kontakt til legat giver, er den nemmeste måde at sikre sig et legat, dette bør f.eks. gøres igennem bestyrelsen eller en videregivning af en kontakt fra en af kollegiet kendt person, hvor der spilles på kendskab til kollegiet og hvad der evt mangler.
* Opstil et møde med legat giver hvor der kan findes ud af hvad der kan søges om og hvor meget. (Hans Peter Jensen er personligt bekendt med mange topchefer som ville kunne udstede legater, så dette er måske ikke muligt for os)
* (Se mere: mappe: møde med Hans Jensen)

Der er stadig rigtig stor opbakning til Legat gruppen på kollegiet, med nok arbejde og lidt held har gruppen et potentiale for at gøre hverdagen for alle på G.A Hagemanns kollegium bedre.

Legat gruppen er nu selvsupplerende med 4 alumner.

**Dårlige erfaringer**

I denne periode er anden periode som selvsupplerende Legatgruppe. Det er erfaret, at selvom vi har været mange mennesker til embedsgruppens arbejde, så har vi alle været optagede af vores studier (bachelorprojeker og store eksaminer), udveksling eller uheld, og det har derfor været svært at engagere og i gangsætte arbejdet. En af ulemperne ved at være 5 er, at man kan føle mindre ansvar, og det er svært at sætte gang i ting. Der skal også højere styring til, når man er flere mennesker. Selvom der nu er 4 i stedet for 5 i gruppen, anbefales det stadig, at der udpeges en gruppeleder, der har det overordnede overblik og som er engageret i at engagere resten af gruppen.

**Specifikt for legatgruppen**

Legatgruppen har oprettet en Google Drive konto med tilsluttet gmail, hvor man får adgang til ved indtrædelse i gruppen. **Gmailen skal dog ikke bruges til kontakt med kunder og fonde, her skal legat@gahk.dk hos one.com benyttes.** Kodeordet til Hjerne, er der ikke nogen der kan huske længere. Skriv derfor til Netværksgruppen og få lavet et nyt.

**Projekter**

**Vedligeholdelse af kollegiet på lang sigt**

Legatgruppen har deltaget aktivt i at få sat vedligeholdelsen af GAHK i gang. Sidste periode blev den rette konsulent til at udarbejde en langsigtet vedligeholdelsesrapport for kollegiet fundet. Det er blevet Anders Bæhr Nielsen fra Rådvad bygningsbevaring. PKS har kontakten med ham og han er i øvrigt sat på som konsulent for at sikre at renoveringer efter branden sker på fornuftig vis.

I denne periode er renovationsprojekt fortsat, og en tilstandsrapport om kollegiet blevet udarbejdet. Den ligger i legatgruppens drive mappe.

For at kunne finansiere renoveringen skal der søges flere legater/fonde. Første fond som søges er Knud Højgaard (Link: https://khf.onlinelegat.dk/brugerlogon.aspx?bruger)

Efter svar søges Mærsk, eller anden relevant fond, evt Knud Højgaard igen efter opstartet renovation (Se dokumentet: Liste\_fonde, under mappen: møde med Hans Jensen)

Ansøgning er delvist skrevet i dokumentet: opgaver til Knud Højgaard.

Ansøgningen deles op i 3 blokke, som fonden kan vælge at støtte, se Hans Jensens ansøgning for inspiration under mappen Møde med Hans Jensen. Bjarke ved mere om dette.

Der er ikke udarbejdet en anbefaling fra bestyrelsesformanden til dette projekt endnu.

**KMD “nice to have legat”**

Charlotte Scheutz (bestyrelsesmedlem) kontakt til KMD, Mail: [chas@env.dtu.dk](mailto:chas@env.dtu.dk)

Der er i denne periode så småt blevet startet et samarbejde op med Charlotte Scheutz om en fondsansøgning ved KMD. Charlotte kender CEO for KMD, som har givet udtryk for at vedkommende synes det kunne være spændende at lave et projekt om innovation og etablering af fremtiden på et kollegium.

Der er efter rundspørge og meningsmålinger blevet stillet et bud op for hvad der skal ansøges om, og der er lavet en liste med teknologiske nice to have ting GAHK kunne tænke sig.   
Da det har været meget svært at få et møde sat op med Charlotte, er dette ikke blevet færdig arbejdet en ansøgning eller et fast budget. Det har over telefon været muligt at få mere information om hvad KMD ville give et legat til, og et legat på 80.000-200.000 lød muligt, hvor det meste af listens indhold kunne hentes hjem. Der er lavet 3 løse budgetter, et lille ansøgnings budget, mellem, og det bedste der kunne tænkes på for 200.000.   
Bjarke oversidder i Legatgruppen og går videre med KMD legatansøgningen.

**Akustikforbedring af spisesalen**

Allerede i sommeren 2017 blev denne idé prioriteret højt af den daværende legatgruppe. Her blev to forskellige rådgivende virksomheder inviteret på besøg, og de gav efterfølgende tilbud på forbedring af akustikken ved at ophænge lydabsorberende plader på taktiske og æstetiske udvalgte steder. Tilbuddene blev modtaget og samtidig fandt legatgruppen (ved hjælp af den elektroniske udgave af legathåndbogen) en fond ”GN Store Nord Foundation”, som støtter akustikprojekter. Projektet blev herefter skrottet for igen at blive taget op, i januar 2018, da Christian Bernitt kom hjem fra udveksling, og satte sig for at skrive en ansøgning. Derudover blev der redigeret en opdateret og projekt-aktuel version af bestyrelsesformandens anbefaling. Denne blev sendt til alumnernes bestyrelsesrepræsentanter, som fik bestyrelsesformanden til at godkende og underskrive den, efter få ord var blevet ændret. Ansøgningen, anbefalingen og andre filer ligger i legatgruppens Google Drive under ”gamle projekter”. Ansøgningen blev sendt fra legatgruppens e-mail på one.com. Ved denne periodes afslutning er der endnu ikke modtaget svar eller kvittering på modtagelse af ansøgningen. Christian Bernitt sørger for at følge op på dette.

<http://www.gn.com/About/GNSN-Foundation>