**Oliebehandling af træbordplader på GAHK**

Hvis bordpladen er meget medtaget – fx fra konfetti og dans – skal overfladen indledningsvist skrubbes med trærens. Der vaskes efter med rent vand. Efter afrensning skal bordpladen tørre i 8 timer.

Undgå at anvende sprit på bordpladerne, idet urenheder – efter trærens – kan slibes af.

1. Overfladen slibes med sandpapir, korn 180. Støvsug pladen fri for slibestøv og aftør pladen med en hårdt opvredet klud. Lad pladen tørre en lille times tid.
2. Olien\* omrøres grundigt.
3. En passende mængde olie fordeles med pensel i et jævnt og dækkende lag. Vent i cirka 30 minutter, mens olien trænger ind i træet. Påfør mere olie, hvis der opstår tørre områder.
4. Al overskydende olie tørres af med en fnugfri bomuldsklud. Overfladen skal være helt fri for overskydende olie.
5. Lad pladen hvile i 3 timer.
6. Slib med superfint sandpapir (fx korn 400), inden olieringen gentages. Gentag 2-3 gange.
7. Efter sidste gang olie skal pladen stå 24 timer, hvorefter olien er gennemhærdet. Bordpladen må ikke påvirkes med vand under hærdningen!

\* Brug naturfarvet olie eller olie til mahogni. Sidstnævnte giver bordpladerne et mørkt skær. Eventuelt kan der anvendes naturfarvet olie til første oliering, hvorpå der anvendes mahogni de følgende 2-3 olieringer.

*24. januar 2016*