**Ure, Pære, Medicin og Nøgle**

**Overleverings- og Erfaringsrapport**

Embedsgruppe periode Sep- Mar 2017/ 2018

Martin Elingaard  
Emilie Balle

**Introduktion**

Denne rapport er Ur-, pære- og nøgle embedsgruppens bibel med information om alt, hvad du som UPN skal vide om dette embede.   
Gruppen består af 2 personer. Ved udgangen af hver periode skal der foretages en overlevering til den nye gruppe i henhold til reglerne for overlevering (se nedenfor). Derudover står ure-pære-nøglegruppen for oprydning efter Generalforsamlingen (i samarbejde med viceværterne og AK-gruppen).   
Nederst i denne rapport findes udsnit om UPN embedsgruppen taget fra Den Gyldne Bog

**Overlevering**

Hver periode skal alle embedsgrupper skrive en overleveringsrapport og en erfaringsrapport. Overleveringsrapporten fortæller nye medlemmer om status på embedsgruppens nuværende projekter, og erfaringsrapporten dokumenterer vigtige ting embedsgruppen har lært gennem den sidste periode. Efter hver periode skal overleveringsrapporten opdateres og erfaringsrapporten udarbejdes eller opdateres og begge skal uploades på embedsgruppens side på GAHK wiki.

**Erfaringsrapport**

Nedenfor ses en samling af de erfaringer UPN har gjort sig i denne periode.

**Ure**

* Batterierne på uret i køkkenet (kolde) er blevet skiftet.
* Det er megagod service at kunne reagere hurtigt på batteriskifte (eller andet) i køkkenet til Tina og Anne. De bliver altid glade, når tingene bliver ordnet hurtigt ☺

**Pærer**

* I denne periode der købt for ca. 1000,- pærer (skal lige verificeres af regnskabsgruppen, da det er et overslag). Dette skyldes, at næsten alle pærer i spisesalen er blevet skiftet samt på varme trappe og alle de andre etager. Der har været stor udskiftning af pærer på kollegiet.
* Derudover er der blevet købt en lille lager af pærer, som kan findes i skab nr. 2 fra højre i ølkælderen. Her er en kasse, hvor en lang række forskellige pærer ligger (de skal alle gerne du).
* Der er blevet købt specielle pærer, som bruges på toiletterne og kolde trappe (kan også findes i skabet).
* Der kan også findes batterier i skabet
* Derudover blev det aftalt med inspektionen, at vi ikke behøvede købe de allerbilligste pære, da de går ud tilsvarende hurtigt.
* Der findes et dokument i UPN mappen med en grunding gennemgang af hvilke pærer der er valgt til de forskellige lamper på kollegiet og hvorfor.
* Stiger kan findes på de forskellige sale til opsætning af pærer
* Guide til at skifte pære i de store lampeskærme i kælderen, altså gangene til spisesalen, spisesalen og festsalen: Oven på lampeskærmene er der en lille skrue som der skal bruges stjerneskruetrækker til, ved at skrue her kan hatten løftes og lampeskærmen kan tages af uden at risikere at ødelægge den og pæren kan skiftes nemt.

**Nøgler**

* Flere værelser mangler nøgler. Der bør være 3 nøgler til alle værelser, én skal hænge i nøgleskabet i arkivet og en skal overdrages ved indflytning, og en skal kunne findes i hovednøglebundet.
* Nøglebundtet findes på Martins værelse, den nye embedsgruppe skal finde en ny ansvarlig for disse.
* Det har været diskuteret, hvorvidt nøglebundtet skulle ligge i en af de ansvarliges postkasser, for at det var nemt tilgængeligt for alumnerne at få fat i nøglebundtet (ikke afhængig af at personen var hjemme), men det ville også betyde, at nøglerne var forholdsvist ”nemt” tilgængelige for udefrakommende. Det blev besluttet, at de skulle ligge på Martins værelse.
* Nøglen til at åbne nøgleskabet hænger i kosteskabet på 4. sal, under trappen til læsesalen ved varme trappe.
* Hovednøglebundet mangler en enkelt nøgle, til værelse 201 (2. sal). **Fortsat uklart, om dette stadig gælder.**
* UPN har netop oprettet et googlesheet, hvor folk kan skrive, hvilke nøgler de mangler (marts 2018). Alumnerne har til 1. april, hvorefter de nøgler, der mangler, vil blive kopieret.

**Falck kasser og brandslukkere (**har vi ikke beskæftiget os med i perioden**)**

* Falck kasser: Vi har abonnement på 5 kasser. 1 er placeret i kaffehjørnet i kælderen, resten på salenes køkkener med undtagelse af stuens.
* Genopfyldning af Falck kasser foregår via: http://www.falck.dk/erhverv/kundeservice/selvbetjening/ Skriv abonnementsnummer: 10000681.
* Der er i det øverste højre skab i Ølkæderen, kasser med plastre og andre ting til at fylde falk kasserne.
* September 2016 er abonnementet til Falck kasser betalt over regnskabsgruppen
* Falck brandslukker: Ring til Falck-teknik på 44 92 33 44 og bestil genopfyldning.

**Den Gyldne Bog**

**Ur-, Pære-, Medicin- og Nøglegruppen**

Gruppen består af 2 personer.

**Ure**

Gruppen skal sørge for at de fælles ure i avisstue og spisesal går præcist. Dette indebærer skift af batterier engang imellem. Pengene til batterier fås af Inspektionen.   
De gamle værker fra urene ligger på arkivet, hvis interesse for disse skulle opstå.  
 *MOTTO: Når vore ure er tolv, slår Rådhusuret og ikke* omvendt

**Pærer**

Gruppen indkøber pærer og sikringer og udskifter samme.   
Disse opbevares i skabet ved Ølkælderen. Desuden udskifter de defekte pærer og sikringer i fælleslokaler. Typerne indkøbes og anvendes i henhold til beskrivelsen i gruppens mappe.   
Pærer og sikringer betales over husets stordrift. Udgifter godtgøres af Inspektionen mod bilag og kvittering. Praktiske detaljer vil blive meddelt af den afgående gruppe, der ikke er befriet for sit ansvar, før den nye gruppe er i stand til at udføre jobbet tilfredsstillende.   
Gruppen skal endvidere sørge for at vedligeholde og - efter behov - tømme kassen for brugte batterier. De brugte batterier skal bringes til en for sådanne autoriseret modtager. Beholderen for brugte batterier står ved udgangen til gården ved kolde trappe.

**Medicin**

Gruppen sorterer Falck kasserne, hvoraf den ene befinder sig i køkkenet, og de andre befinder sig på gangkøkkenerne. Gruppen skal til enhver tid sørge for, at Falck kasserne er fyldt op. Supplement til Falck kasserne fås ved at ringe til Falck på tlf.nr. 33 15 83 20, opgive vort abonnementsnummer, K 100 00681, og bestille efter følgende liste (husk altid at ligge inde med noget ekstra):

* Forbinding 1
* Fingerforbinding
* Gazebind 5 cm \* 1.5 m
* Gazebind 7 cm \* 2.5 m
* Gazetamponer, 2 stk.
* Gazetamponer, 2 stk.
* Gazekompres, 5 stk.
* Vandsugende vat à 10 gr.
* Kloraminvaseline, 10 gr.
* Merbromin (rødt jod)
* Jodsprit
* Metaline
* Plasterforbinding 6 cm \* 50 cm
* Plasterstrip medium à 5 stk.
* Lysaplaster 1.25 cm \* 1 m

Med hensyn til, hvad vores Falck-abonnement dækker, henvises til Inspektionen.

**Nøgler**

Et af medlemmerne i gruppen har kassen med alle nøglerne til værelserne liggende på sit værelse. I denne kasse findes også ekstranøgler til alle kollegiets fællesting, såsom telefonskabet, arkivet, biblioteket mv. Ekstranøglerne er beregnet til situationer, hvor det er nødvendigt at kunne låse sig ind på alumnernes værelser, eksempelvis i tilfælde af reparationer. Nøglepersonen er altså ikke et 24 timers serviceorgan for alumner, som har smækket sig ude.   
Hvis et eller begge eksemplarer af værelsesnøglen mangler ved en alumnes udflytning fra et værelse, sørger nøglepersonen for at der bliver lavet kopier af nøglen. For udflytningsprocedurer se Indstillingens embedsbeskrivelse.