**Dagsorden for fællesmøde på G.A.H.K.**

**mandag den 12. januar 2016**

**Kl. 19.30 i Spisesalen**

1. Valg af dirigent

Frederik Secher – alle stemmer for

1. Valg af referent

Matilde Nygaard – alle stemmer for

1. Rumstationen informerer
   1. Stilleperiode:

Der er stadig stilleperiode, men der er givet dispensation til Frederik Secher og Troels Boe Andersen for at holde fest d. 23. januar, da der ikke har været indvendinger mod dette i ankebogen.

* 1. Brandtjek:

Opfordring til at holde mere orden på gangene.

* 1. Opsamling på embedsgruppernes arbejde:

Inspektionen vil samle op på embedsgruppernes arbejde.

1. Selvsupplerende embedsgrupper informerer
   1. Repperne:

Ingen info.

* 1. Indstillingen:

Der er lavet en seddel omkring hvad man skal huske, når man skal fremleje. Gennemgang:

1. Kontakt indstillingen i god tid (14 dage hvis man selv har fremlejer, 6 uger hvis man skal have hjælp til at finde fremlejer)

2. Udfyld og aflever fremlejekontrakt

3. Giv køkkengruppen besked

4. Få kopi af fremlejers studiekort – man kan kun fremleje til studerende

5. Kontrakt og kopi af studiekort afleveres til indstillingen senest 14 dage før

6. Giv besked til din embedsgruppe om at du fremlejer, da de kommer til at mangle en

7. Sæt fremlejer ind i reglerne

8. Kom og spørg indstillingen hvis du er i tvivl

Der har ikke være udflytning i en længere periode. Hvis du ved, at du flytter ud snart, så kom og sig det til indstillingen, da de lige nu træder lidt vande og ikke pludselig vil mangle lejere, når alle dem der skriver speciale nu flytter ud.

* 1. Køkkengruppen:

Det går godt.

* 1. Netværksgruppen:

Der kommer ny projektor lampe, da den er gået i stykker.

* 1. PR-gruppen:

Trøjerne kommer snart.

* 1. Pylongruppen:

Ingen info.

* 1. Regnskabsgruppen:

I må meget gerne betale jeres regninger. Hvis i har mere end – 600 kr. lukkes netværket.

1. Andre embedsgrupper informerer

Ingen info.

1. Forslag til den gyldne bog vedrørende sanktioner ved stort minus i krydser v. AK- og Køkkengruppen

På sidste fællesmøde talte vi om forslag til hvordan minus i status af køkkenkrydser kan nedbringes. Derfor opstilles der nu et forslag til en nedre grænse for hvor meget minus en alumne må have.

**Forslag:**

*”Hvis en alumnes køkkenkryds status er -20 eller derunder, skal køkkengruppen indstille den pågældende alumne til inspektionen, som kan skrive en advarsel på baggrund af misvedligeholdelse af lejekontrakten.”*

Der startes en diskussionsrunde.

Krabbe: Jeg synes at forslaget er godt til at starte en diskussion, men jeg synes at det er fjollet at skrive flere ting i den gyldne bog.

Christian: Lukning af netværket er den nuværende mulighed, men det er ikke en effektiv nok straf.

Krabbe: Køkkengruppen har som det er nu også mulighed for at gå til inspektionen, for at give en advarsel.

Maria: Sådan som det er nu, er det køkkengruppen der skal vurdere, og derfor bliver de bussemænd. Hvis vi vedtager forslaget, er der helt klare linjer for den nedre grænse, og det subjektive element bliver fjernet.

Jesper Puge: Jeg er på Krabbes hold. Man skal give dem, der sidder i embedsgruppen muligheden for at gøre deres arbejde, på den måde de har lyst til.

Anne: Der er en helhedsvurdering, der går tabt ved en nedre grænse.

Ole: Jeg synes at forslaget taler imod det, at vi selv er ansvarlige for kollegiet. Jeg synes ikke, at det er sådan (med advarsler), at vi skal drive det her sted.

Toke: Advarsler er noget man skal gå meget langt for at få, det er problematisk, at det nu er sådan en advarsel køkkengruppen skal give.

Krabbe: Muligheden for at indstille til advarsel er der allerede, så hvorfor skrive det ind i den gyldne bog.

Frederik: Det giver en klar anledning til en nedre grænse for, hvad der er okay.

Rie: Det er nogle virkelig svære samtaler at skulle have som køkkengruppe. I de tilfælde, hvor vi har overvejet at have inspektionen ind over, har krævet meget arbejde. At sætte en nedre grænse vil gøre, at alumner kan se, at de selv har sat sig i den situation – det vil gøre det nemmere for køkkengruppen.

Pernille Westh: De minus 20 køkkenkrydser udløser en automatisk viderestilling til inspektionen, men ved mindre minus kan køkkengruppen stadig vurdere, om inspektionen skal inddrages.

Nicholas: Jeg vil stemme for, da det er køkkengruppen, der stiller forslaget. Det har været et problem før, og det er et redskab, jeg gerne vil give dem.

Afstemning:

17 stemmer for

12 stemmer imod

5 stemmer blankt

**Forslag vedtaget**

1. Diskussion vedrørende cykelkælderen

Når der er for mangle cykler i cykelkælderen, fungerer rummet simpelthen ikke. Nogle cykler kan måske rykkes ned i gamle cykelkælder.

Maria: Det er en opfordring vi har hørt flere gange, så jeg tror ikke at en opfordring fungerer.

Ole: AK weekend kommer snart. Måske den kan bruges på at rydde op i gamle cykelkælder, så der er plads til at stille cykler derned.

Jesper Hjort: Kan vi ikke prøve at sætte mærkater på, og give en dato for hvornår de skal være fjernet. Ellers ryger cyklen i gammel cykelkælder.

Anne: Regnskabsgruppen opfordrer alle, der har en nøgle til cykelkælderen, til at skrive til regnskabsgruppen, så de kan få styr på, hvor mange der er.

Jesper Puge: Er et halvtag ude i gården, der kan bruges til at sætte cykler, noget folk gider?

Jesper Hjort: Jeg synes det er en god ide.

Pernille Hovgaard: Kommer der en venteliste til at få en nøgle til cykelkælderen?

Krabbe: Vi har ikke styr på, hvor mange nøgler der er, så vi laver ikke flere nøgler, før folk har skrevet til os. Derefter vil der nok komme en venteliste. Dem der flyttede ind først får først en nøgle, eller tombola, hvor det er tilfældigt.

Anne: Jeg synes at der skal være nøgler til dem, der gerne vil bruge rummet. Men med en nøgle følger ansvaret for at holde orden i rummet. Det synes jeg er bedre og mere funktionelt.

Christian: Jeg ser et problem med det forslag, nemlig at de, der bruger cykelkælderen uden en nøgle, kan slippe for at holde orden.

Sara EI: Hvis man stiller sin cykel der ned uden at have en nøgle, kan man sætte en seddel med navn på sin cykel.

Jesper Hjort: Jeg synes at vi skal undersøge, hvad det vil koste at bygge det cykelskur, det er en god idé.

Toke: Lad os først rydde op i cykelkælderen, så vi kan vurdere, om der overhovedet er pladsproblemer.

Jesper Puge: Jeg tror, at mange der stiller sin cykel ude foran, gerne ville gøre brug af et skur i gården.

1. Eventuelt

Krabbe: Huske at skrive navn, når I overfører penge til regnskabsgruppen!

Rie: Rygning på fællesarealer. Jeg synes, at der bliver røget meget nogle steder, så jeg synes, at det er meget godt lige at tage op. Hvad er stemningen for, hvor der må ryges?

Kaare: Tager du det op på dine egne vegne eller på andres vegne?

Rie: Jeg synes, at det er et principielt problem på vores fælles vegne.

Ole: Jeg synes at der bliver udvist hensyn generelt.

Anne: Jeg synes, at det er et problem, som er eskalerende.

Sarah E: Jeg synes at det er et problem, da det spreder sig til fælles arealerne.

Maria: Når der ryges på anden sal kommer det op på tredje sals køkken.

Katja: Jeg er bange for, at det er noget der sætter sig i væggene og bliver et vedvarende problem.

Mødet afsluttes.