Miljøgruppens erfaringsrapport

Periode: Efterår-vinter 2015/2016. Gruppemedlemmer: Alexander, Katja, Troels og Cecilie

# Nye tiltag:

I denne periode er der ikke taget nogle nye tiltag fra miljøgruppen. Der var dog tale om at få blomster til spisesalens borde, men der blev ikke plads til det i budgettet. Men det kunne overvejes at tages op igen for næste periode og gøre plads til det i budgettet.

# Erfaringer gjort i perioden:

Juleklip blev afholdt med det sædvanlige juleklip og dertil æbleskiver, gløgg og kakao. I år blev fastelavnsfesten afholdt en fredag, og dermed blev fredagsmaden uddelt på salene hvilket fungerede rigtig godt. Der var sørget for det sædvanlige velkomst drink, fastelavnsboller, udklædningspris, og tønde. I år blev tønden ikke hængt op i spisesalen da den ene krog ikke kunne holde, men blev hængt op i festsalen mellem de to søjler, det fungerede fint.

I denne periode havde vi lidt svært ved at holde budgettet, og dermed er det vigtig i tilfælde af nye tiltag at lægge budget for alle arrangementer og fællesmøder.

Generelt mener vi i miljøgruppen at det stadig er en rigtig hyggegruppe, som er med til at skabe god stemning på kollegiet. Der er ikke nogle store ændringer siden sidste erfaringsrapport, men der vil kunne gøres plads til nye tiltag.